open-index/open-wikipedia-markdown huggingface dataset:
Долгаечка Река

**Долгаечка Река** — река во средишниот дел на Македонија и десна притока на Строшка Река.

## Течение
Реката настанува од повеќе извори на крајните јужни обронци на планината Даутица. Нејзиното течение се спушта во Прилепското Поле, каде што поминува низ селото Долгаец, а потоа продолжува да тече кон исток до нејзиниот влив во Строшка Река.

## Поврзано
* Даутица
* Долгаец
* Строшка Река

## Надворешни врски
* 

Категорија:Реки во Македонија
Категорија:Долгаец
Црква „Успение на Пресвета Богородица“ - Маргари

**Успение на Пресвета Богородица** – главна и единствена селска црква во селото Маргари. Сместена е во близина на сретселото, на левата страна од патот кој води од соседното село Долгаец.

## Историја
Црквата била изградена во 1810 година, а како нејзини ктитори се јавуваат папа Ристе и папа Мирче од Долгаец.

## Архитектура
Градбата на црквата е еднокорабна со правоаголна основа и полукружна апсида украсена со пет слепи ниши на западната страна. Влезот на црквата се наоѓа на јужната страна, на која има три прозорци и една квадратна слепа ниша со впишан крст. Внатрешноста на црквата е живописана, а фрескописот бил изработен од зографот Јаков од Папрадиште.

Во дворот на црквата се сместени камбанаријата и селските гробишта. Камбанаријата се издига во продолжение на западната страна на црквата. Таа има квадратна основа и се состои од два дела. Горниот дел претставува примитивна дрвена конструкција во којашто е сместено ѕвоното.

## Галерија
ж
Податотека:Црква „Успение на Пресвета Богородица“ - Маргари.jpg|Влезната порта од дворот на црквата
Податотека:Црква „Успение на Пресвета Богородица“ - Маргари 3.jpg|Јужната страна на црквата
Податотека:Црква „Успение на Пресвета Богородица“ - Маргари 4.jpg|Влезната врата
Податотека:Црква „Успение на Пресвета Богородица“ - Маргари 5.jpg|Апсидата
Податотека:Црква „Успение на Пресвета Богородица“ - Маргари 2.jpg|Камбанаријата
Податотека:Гробишта во Маргари.jpg|Селските гробишта


## Поврзано
* Маргари
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Маргари
Маргари
Категорија:Дела на Дебарската школа
Горна џамија (Црнилиште)

**Горна џамија** — џамија во селото Црнилиште. Џамијата се наоѓа во западниот дел од селото, поточно во Горно маало.

## Архитектура
Градбата на џамијата има четириаголна основа и се состои од приземје и два ката. Покривниот дел содржи една голема осумаголна купола со полутопчест метален кров и уште три помали куполи. На секој агол од покривниот дел има по едно мало украсно минаре. Џамијата има едно минаре коешто се издига над големата купола. Минарето е со многуаголна основа и има две шерефиња. Дворот на џамијата е ограден со метална ограда и во него има шадрван.

## Поврзано
* Долна џамија
* Црнилиште
* Прилепско муфтиство

## Наводи

## Надворешни врски

Категорија:Црнилиште
Категорија:Џамии во Општина Долнени
Категорија:Џамии во Прилепското муфтиство
Долна џамија (Црнилиште)

**Долна џамија** — џамија во селото Црнилиште. Џамијата се наоѓа во средишниот дел од селото, поточно во Долно маало.

## Архитектура
Градбата на џамијата има четириаголна основа. Покривниот дел од објектот содржи купола поделена во два дела, од кои едниот е повисок и со поголема основа. Џамијата има две минариња со многуаголна основа и со по две шерефиња. Објектот во целост е обоен во бело-зелена боја. Дворот на џамијата е ограден со камено-метална ограда и во него има шадрван.

## Галерија

Податотека:Долна Џамија - Црнилиште.jpg|Поглед на џамијата
Податотека:Долна Џамија - Црнилиште 3.jpg|Шадрван


## Поврзано
* Горна џамија
* Црнилиште
* Прилепско муфтиство

## Наводи

## Надворешни врски

Категорија:Црнилиште
Категорија:Џамии во Општина Долнени
Категорија:Џамии во Прилепското муфтиство
Ормански манастир

**Ормански манастир** — манастир во северниот дел на Македонија, во близина на селото Орман.

## Градби
Во склоп на манастирот влегуваат една црква, помошни објекти и трпезарија.

### Црква „Свети 40 маченици“

Црквата е новоизградена и во нејзе се одржува познатиот пагански обичај на Денот на змијата.

## Галерија


Податотека:Ормански манастир 2.jpg|Помошни објекти


## Наводи

## Надворешни врски


Категорија:Орман (Скопско)
Категорија:Манастири во Македонија
Категорија:Манастири на МПЦ
Категорија:Манастири во Скопската епархија
НБА Руки на годината

**НБА Руки на годината** е годишна награда во НБА која се доделува на најдобриот руки играч во регуларниот дел од сезоната. Добитникот на наградата, добива трофеј познат по името *Еди Готлиб трофеј* наречен по Еди Готлиб - тренерот кој ја предводел екипата на Филаделфија Вориорс до титулата во првата НБА сезона (1946-1947) во историјата на лигата. Наградата се доделува од сезоната 1952-1953.

Последниот добитник на наградата е Лука Дончиќ. Дваесет и еден играч од победниците биле први пикови на драфтот. Шеснаесет победници исто така ја освоиле и наградата Најкорисен играч во НБА (МВП) во нивните кариери; а само Вилт Чембрлен и Вес Анселд ги добиле и двете почести во истата сезона. Деветнаесет од четириесет и двајцата неактивни победници се избрани во Кошаркарската куќа на славните. Три сезони имале два добитника кој ја поделиле наградата - Дејв Кауенс и Џеф Петри во сезоната 1970-1971, Грант Хил и Џејсон Кид во сезоната 1994-1995, и Елтон Бренд и Стив Френсис во сезоната 1999–2000. Петмина играчи ја освоиле наградата едногласно (со добивање на сите гласови од првото место) - Ралф Сампсон, Дејвид Робинсон, Блејк Грифин, Демијан Лилард, и Карл-Ентони Таунс.

## Победници

## Освоени награди по клубови

## Нотес


## Наводи

## Надворешни врски
*Руки на годината nba.com

Категорија:Национална кошаркарска асоцијација
Категорија:НБА награди
Црква „Св. Илија“ - Долгаец

**Свети Илија** – главна и единствена селска црква во селото Долгаец. Сместена е во крајниот северозападен дел од селото, непосредно од десната страна на патот кој продолжува до соседното село Маргари.

## Историја
Црквата била изградена во 1451 година, а била живописана во 1454/1455 година. Објектот претставува прв целосно изграден христијански храм во прилепско-битолскиот крај од периодот под отоманска власт. Во 1999 година биле спроведени мерки за заштита на живописот.

## Архитектура
Градбата на црквата има правоаголна основа со мала многуаголна апсида на источната страна. Кон западната страна е дограден помошен објект во којшто е сместена трпезаријата и до кој води влезна врата сместена на источната страна, додека влезот на црквата се наоѓа на западната страна. Над влезот од црквата има ниша со фреска на Свети Никола. Ниша со фреска на Богородица со Исус во лоша состојба има и на јужниот ѕид од храмот. Објектот е изграден од камен и е покриен со кров од ќерамиди. Внатрешноста на црквата е живописана, но фрескописот е со слаб уметнички квалитет.

Дворот на црквата е ограден со метална ограда. Во него се сместени камбанаријата, помошен објект и селските гробишта. Камбанаријата се издига од десната страна непосредно по влезната порта од дворот на црквата. Таа има квадратна основа и на секоја страна во горниот дел има по една монофора. Изградена е од бетонски тули и во целост е обоена во бела боја.

## Галерија
**Надворешност**

Податотека:Црква „Св. Илија“ - Долгаец 7.jpg|Влезната врата на црквата
Податотека:Црква „Св. Илија“ - Долгаец 3.jpg|Апсидата
Податотека:Црква „Св. Илија“ - Долгаец 4.jpg|Нишата на јужниот ѕид


**Внатрешност**

Податотека:Црква „Св. Илија“ - Долгаец 8.jpg|Иконостасот
Податотека:Freska od Sv. Ilija Dolgaečki 02.jpg|Фреска со натпис
Податотека:Фреска од Св Илија Долгаечки.jpg
Податотека:Freska od Sv. Ilija Dolgaečki.jpg
Податотека:Freska od Sv. Ilija Dolgaečki.jpg


**Објекти во дворот**

Податотека:Црква „Св. Илија“ - Долгаец.jpg|Влезната порта од дворот на црквата
Податотека:Црква „Св. Илија“ - Долгаец 2.jpg|Камбанаријата
Податотека:Црква „Св. Илија“ - Долгаец 6.jpg|Трпезаријата
Податотека:Црква „Св. Илија“ - Долгаец 9.jpg|Помошен објект
Податотека:Гробишта во Долгаец.jpg|Селските гробишта


## Поврзано
* Долгаец
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 
* 

Категорија:Долгаец
Долгаец
Јоханес Битер

**Јоханес Битер** (роден на 2 септември 1982 година во Олденбург) - ракометен голман на германскиот тим, кој игра за ТВБ 1898 Штутгарт и германската репрезентација.

## Клупска кариера
Битер ја започна својата сениорска кариера со СГ ВТБ Алтјерхен во 1999 година, пред да се пресели во Вилхелмсхајнер ХВ три години подоцна. По само една сезона во Вилхелмсхафен, тој потпиша со СЦ Магдебург во 2003 година, со кого го освои Купот на ЕХФ. По тој успех, Битер на крајот се пресели во ХСВ Хамбург летото 2007 година. Во 2016 година Битер се пресели од Хамбург во ТВБ 1898 Штутгарт. Таму, тој го продолжи договорот за една година да остане со клубот до 30 јуни 2018 година.

## Меѓународна кариера
Битер дебитираше за германската репрезентација на 4 јануари 2002 година во Балинген против Швајцарија. Тој е светски првак од 2007 година со Германија. Учествувал на германскиот тим кој заврши на 4-то место на Европското првенство во ракомет за мажи во 2008 година. Битер ја претставуваше Германија на Летните олимписки игри во 2008 година во Пекинг, Кина.

## Наводи

Категорија:Живи луѓе
Категорија:Родени во 1982 година
Зази во метрото (филм од 1960)

**„Зази во метрото“** (француски: *Zazie dans le metro*) - француски филм од 1960 година, во режија на Луј Мал (Louis Malle), заснован врз истоименото дело на францускиот писател Ремон Кено (Raymond Queneau). Главните улоги ги играат: Филип Ноаре (Philippe Noiret), Катрин Демонжо (Catherine Demongeot), Ибер Дешан (Hubert Deschamps) и Антоан Робло (Antoine Roblot).

## Синопсис
Единаесетгодишното девојче од провинцијата, Зази (ја игра Демонжо), доаѓа во посета на својот вујко Габриел (го игра Ноаре) во Париз. Таа гори од желба да се вози со метрото, меѓутоа тоа не работи поради штрајкот на вработените. Девојчето за тоа ги обвинува возрасните и одлучува самата да си создаде забава поради која го принудува вујкото на бркотница низ Париз...

## Наводи

Категорија:Филмови со Филип Ноаре
Категорија:Филмови со Катрин Демонжо
Категорија:Филмови со Убер Дешан
Категорија:Филмови на Луј Мал
Категорија:Филмови на француски јазик
Категорија:Филмови од 1960 година
Категорија:Француски филмови
Категорија:Црно-бели филмови
Категорија:Филмови чие дејствие се одвива во Париз
Категорија:Филмови засновани на романи
Категорија:Филмски комедии
Строшка Река

**Строшка Река** или **Стровјанска Река** — река во средишниот дел на Македонија, која преку каналите Рибник и Блато се влева во Црна Река како нејзина лева притока.

## Течение
Реката извира на планината Даутица и се спушта кон северниот дел на Прилепското Поле. По своето течение поминува низ селата Стровија и Костинци, покрај селото Секирци, а се влева во каналот Рибник во северниот дел од селото Пешталево.

## Хидрографија
Сливното подрачје на реката зафаќа површина од 123,71 км2.

## Поврзано
* Даутица
* Стровија
* Костинци
* Пешталево
* Прилепско Поле

## Наводи

## Надворешни врски
* 

Категорија:Реки во Македонија
Категорија:Стровија
Категорија:Костинци
Категорија:Пешталево
Планинарски дом „Стровија“

**Планинарски дом „Стровија“** — планинарски дом во селото Стровија, на јужните обронци на планината Даутица. Сместен е во објектот на поранешното училиште, на надморска височина од 720 м.

## Историја
Планинарскиот дом бил отворен на 15 мај 2010 година.

## Управа
Со планинарскиот дом управува железничкото планинарско друштво „Китка“ од Скопје.

## Поврзано
* Планинарски домови во Македонија
* Стровија

## Наводи

## Надворешни врски
* 

Категорија:Планинарски домови во Македонија
Категорија:Стровија
Строшки манастир

**Строшки манастир** (се среќава и како **Стровјански манастир**) — манастир во средишниот дел на Македонија, на јужните падини на планината Даутица, во близина на селото Стровија.

## Историја
Манастирот започнал да се гради со осветувањето на темелите за изградба на манастирската црква од страна на протереј-ставрофор Борис Талесеки со благослов на Митрополит Преспанско-пелагониски г. Климент на 28 април 1968 година (Томина недела). Се претпоставува дека на местото на манастирот во минатото имало црква посветена на Света Недела за која нема податоци кога била урната, но веројатно во периодот непосредно по потпаѓањето под отоманска власт.

## Градби
Во склоп на манастирот влегуваат една црква, параклис, конак и неколку помошни објекти.

### Црква „Света Недела“

Црквата била осветена на 2 мај 1976 година од страна на пелагонискиот епископ Ангелариј. Се верува дека е изградена врз остатоци од стара манастирска црква која се наоѓала покрај брегот на Строшка Река, но од неа денес е изгубена секаква трага и единствено нешто коешто укажува на таквото верување е мала чешма со чудотворно дејство која е постветена на истата светица.

## Галерија

Податотека:Аеродром Сарандиново 7.jpg|Манастирската црква
Податотека:Строшки манастир.jpg|Конакот
Податотека:Строшки манастир 4.jpg|Параклисот
Податотека:Строшки манастир 2.jpg|Помошен објект
Податотека:Строшки манастир 3.jpg|Објекти во манастирот


## Наводи

## Надворешни врски


Категорија:Стровија
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Бета2-адренергичен агонист

[мини|десно|[Салбутамол (албутерол) — пример за β2 агонист]]

**β<sub>2</sub>** (**бета<sub>2</sub>**) **адренергични рецепторни [[агонист]]и** се класа на лекови кои делуваат на β<sub>2</sub> адренергичните рецептори. Како и другите β адренергични агонисти, тие предизвикуваат релаксација на мазната мускулатура. Ефектите на β2 адренергичните агонисти врз мазните мускули предизвикуваат дилатација на бронхиите, вазодилатација во мускулите и црниот дроб, релаксација на утерините мускули и ослободување на инсулин. Тие првенствено се користат во третманот на астма и други пулмонални нарушувања, како што е ХОББ.

## Видови
### β<sub>2</sub> агонисти со кратко дејство
* битолтерол
* фенотерол
* изопреналин (INN) или изопротеренол (USAN)
* левосалбутамол (INN) или левалбутерол (USAN)
* орципреналин (INN) или метапротеренол (USAN)
* пирбутерол
* прокатерол
* ритодрин
* салбутамол (INN) или албутерол (USAN)
* тербуталин

### β<sub>2</sub> агонисти со долго дејство
* арформотерол
* бамбутерол
* кленбутерол
* формотерол
* салметрол

### β<sub>2</sub> агонисти со ултра долго дејство
* абедитерол
* кармотерол
* индакатерол
* олодатерол
* вилантерол

## Наводи

Категорија:Лекови
Мерих Демирал

**Мерих Демирал** (роден на 5 март 1998 во Карамурсел) — турски  фудбалер, играч од одбраната на Ал Ахли и на турската репрезентација.

## Титули
#### Јувентус
*** [[Серија А]]** : 1 
: 2019-2020

*** [[Фудбалски куп на Италија|Куп на Италија]]** : 1 
: 2020-2021

*** [[Суперкуп на Италија]]** : 1
: 2020

## Наводи

## Надворешни врски

*Мерих Демирал на soccerway
*Мерих Демирал на transfermakt
*Мерих Демирал на whoscored
*Мерих Демирал на espn
*Мерих Демирал на Goal.com

Категорија:Турски фудбалери
Категорија:Живи луѓе
Категорија:Фудбалери на Сасуоло Калчо
Категорија:Фудбалери на ФК Јувентус
Категорија:Фудбалери на ФК Аталанта
Категорија:Фудбалери во Серија А
Категорија:Родени во 1998 година
Џои Роскопф

**Џозеф „Џои“ Роскопф** (; р. ) — американски професионален друмски велосипедист, кој вози за континенталната екипа .

## Кариера

Професионален возач од 2010 година, Роскопф бил вклучен во почетниот состав за Вуелта а Еспања 2015 и за Џиро д’Италија 2016. Ја освоил Тур ди Лимузен во 2016 година и бил само втор возач од Северна и Јужна Америка, по Леонардо Дуке, кој ја освоил трката.

Роскопф го освоил националното хронометарско првенство во 2017 и 2018 година. Во јули 2019 година бил именуван во почетниот состав за Тур де Франс 2019.

Во ноември 2020 година, Роскопф потпишал двегодишен договор со екипата , почнувајќи од сезоната 2021.

## Личен живот

Роскопф го завршил средното училиште во родниот град Декатур.

## Достигнувања

;2011
: 2. Краен пласман Трка околу Руанда
::1. Етапа 4
;2012
: 4. Трка Батенкил
: 9. Краен пласман Новозеландски велосипедски класик
;2013
: 1. 20п Краен пласман Трка Париз-Арас
::1. Етапа 1
: 1. Етапа 4 (ITT) Тур де Бос
: 3. Краен пласман Флеш ди Сид
: 3. Меѓународно првенство Филаделфија
;2014
: 1. 20п Краен пласман Велосипедски класик Редлендс
::1. Етапа 5
: 1. 20п Планински пласман Трка околу Јута
: Панамериканско првенство
::2. 15п Друмска трка
::2. 15п Хронометар
: 6. Краен пласман САД Про Сајклинг Челинџ
;2015
: 1. Етапа 3 (TTT) Критериум ди Дофине
: 1. Етапа 1 (ТТТ) Вуелта а Еспања
;2016
: 1. 20п Краен пласман Тур ди Лимузен
::1. Етапа 1
: 1. Етапа 5 (ТТТ) Енеко Тур
: 2. 15п Светско првенство во екипен хронометар
: 6. Краен пласман Трка околу Јута
: 10. Јапонски куп
;2017
: 1. 20п Национално хронометарско првенство
: 1. Етапа 2 (ТТТ) Волта а Каталуња
: 10. Краен пласман Тур де Јоркшир
;2018
: 1. 20п Национално хронометарско првенство
;2020
: 1. 20п Планински пласман Тур Даун Андер
: 3. Краен пласман Тур Поату-Шарант ан Нувел-Аквитен
;2021
: Национални друмски првенства
::1. 20п Друмска трка
::4. Хронометар

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1989 година
Категорија:Живи луѓе
Категорија:Американски велосипедисти
Црква „Св. Илија“ - Стровија

**Свети Илија** – главна селска црква во селото Стровија. Сместена е во крајниот западен дел од селото.

## Историја
Црквата била изградена во XIX век.

## Архитектура
Градбата на црквата има правоаголна основа со полукружна апсида украсена со три слепи ниши на источната страна. Влезот на црквата се наоѓа на јужната страна и над него има ниша со фреска на Свети Илија. Кон западната страна на храмот е дограден помошен објект. Објектот во целост е обоен во бела боја и е покриен со кров од ќерамиди.

Дворот на црквата е ограден со камена ограда и во него се сместени камбанаријата и дел од селските гробишта. Камбанаријата е со квадратна основа и се состои од два дела. На секоја страна од долниот дел има по една монофора, додека на секоја страна од горниот дел има по една бифора.

## Галерија

Податотека:Црква „Св. Илија“ - Стровија.jpg|Влезната порта од дворот на црквата
Податотека:Црква „Св. Илија“ - Стровија 3.jpg|Влезот на црквата
Податотека:Црква „Св. Илија“ - Стровија 2.jpg|Апсидата
Податотека:Црква „Св. Илија“ - Стровија 6.jpg|Камбанаријата
Податотека:Црква „Св. Илија“ - Стровија 5.jpg|Помошниот објект
Податотека:Гробишта во Стровија 2.jpg|Селските гобишта


## Поврзано
* Строшки манастир
* Црква „Св. Недела“ - Стровија
* Стровија
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Стровија
Стровија
Џарад Дризнерс

**Џарад Дризнерс** (; р. ) — австралиски професионален друмски велосипедист, кој моментално вози за UCI World Tour екипата .

## Кариера

Во јануари 2020 година, Дризнерс го освоил националното друмско првенство под 23 години, што довело до негово вклучување во националната екипа на Австралија за настап на Тур Даун Андер 2020. Таму, го зел водството во планинскиот пласман по првата етапа откако бил дел од групата на бегалците.

На 29 септември 2021 година било објавено дека Дризнерс ќе се приклучи на  во 2022 година на две години, при што екипата навела дека неговите главни улоги ќе бидат на класиците и како поддршка во спринтовите за Кејлеб Јуан.

## Достигнувања

;2020
: 1. 20п Национално друмско првенство под 23 години
;2021 
: 4. Краен пласман Фландерс Тумороу Тур
;2022
: 1. 20п Планински пласман, Трка околу Полска

### Распоред на резултатите на големите трки

СО = се откажал; — = не учествувал

## Наводи

## Надворешни врски
* 
* 
* 

Категорија:Родени во 1999 година
Категорија:Живи луѓе
Категорија:Австралиски велосипедисти
Језиорак

**Језиорак** е езеро во северозападна Полска. Језиорак е најдолго езеро во Полска и е шесто место по површина. Постојат многу острови на езерото. Најголеми се Голема Жулава  и Голем Буковјец. Езерото е поврзано со каналот Елблас. Бреговите се пошумени - северните високо и јужните ниско.

На езерото се наоѓа селото Илава 
лево|мини|560x560пкс| Језиорак
Езерото се протега во правец север-југ, во средниот дел се витка и го менува правецот на североисток, а потоа кон северозапад. Во централниот дел, Језиорак се шири. Постојат неколку острови во продолжениот дел. Реката Илавка се издвојува од јужниот дел на езерото.

## Фауна
Езерото е многу богато со животински свет. На езерото има над 10 видови риби. Исто така, има многу птици кои гнездат на езерото (има околу 15 видови). Покрај рибите на езерото, има и ракови и жаби.

## Галерија

File:Mały jeziorak.JPG|Поглед на езерото
File:Duży jeziorak.JPG|Поглед на езерото
File:Duży_Jeziorak.jpg|Поглед на езерото


## Поврзано

* Езера во Полска

Категорија:Езера во Полска
Џексон (Калифорнија)

мини|Локација на Џексон
**Џексон** (  ) е град во американската држава Калифорнија. Според пописот од 2010 година, живееле 4.651 жител.

## Демографија
Според пописот во 2010 година, во градот живееле 4.651 жител, што е за 662 (16,6%) повеќе од 2000 година. 

## Срби во Џексон
Томо Скалица е првиот познат Србин кој се вклучи во потрагата по злато 11 недели во овој регион во 1852 година. На ова место е црквата Свети Сава од 1894 година, најстариот српски храм во Америка и околу него српски гробишта. Имигрантите претежно биле од Бока, Херцеговина и Црна Гора . Тие главно биле вклучени во рударството. Србите сè уште ја наследуваат традицијата денес да го слават Божиќ со пукање пушки, што е дозвола на локалните власти. Доселените Срби побараа финансиска помош од црногорскиот принц Никола Петровиќ за изградба на храмот, но само знамето дојде од него. Се чува во парохискиот дом веднаш до црквата, а сè до новиот фрескопис на црквата, знамето се наоѓаше во храмот. Исто така, постои Светосавски камп за српски православни деца во Џексон, каде што три недели во лето се собираат дружења, со богата содржина.

## Галерија

Податотека:Податотека:2009-0724-CA-Jackson-StSavaSerbianOrthodox.jpg|Црква Свети Сава во Џексон
Податотека:Податотека:Плоча о цр. св. Саве у Џексону, Калиорнија.JPG|Плоча за црквата Свети Сава во Џексон, Калифорнија, десно кај влезот во портата на храмот и гробиштата
Податотека:Податотека:Застава у Џексону.jpeg|Знамето кое кнез Никола го пратил на Џексонските Срби
Податотека:Податотека:Унутрашњост храма св Саве у Џексону.jpeg|Внатрешност на храмот Св Сава во Џексон


## Наводи

## Литература

* 
* 
* 
* 
* 

## Поврзано

* Список на градови во САД по население 
* Најголемите градови во САД по децении

## Надворешни врски

Категорија:Градови во Калифорнија
Категорија:Населени места основани во 1848 година
Црква „Св. Недела“ - Стровија

**Света Недела** – манастирска црква на Строшкиот манастир.

## Историја
Темелите за изградба на црквата биле осветени од страна на протереј-ставрофор Борис Талесеки со благослов на Митрополит Преспанско-пелагониски г. Климент на 28 април 1968 година (Томина недела), а се верува дека претставуваат остатоци од стара манастирска црква која се наоѓала покрај брегот на Строшка Река, но од неа денес е изгубена секаква трага и единствено нешто коешто укажува на таквото верување е мала чешма со чудотворно дејство која е постветена на истата светица. Нема податоци кога била урната старата црква, но веројатно во периодот непосредно по потпаѓањето под отоманска власт.

## Архитектура
Градбата на црквата има правоаголна основа со полукружна апсида на источната страна. Главниот влез на црквата се наоѓа на западната страна до којашто има трем. Над главниот влез има застаклена ниша со мозаик на Света Недела, од неговата лева страна има икона на Света Недела, а од десната страна икона на Богородица со Исус. Црквата има и спореден влез на јужната страна над која има податоци во врска со изградбата на црквата. На јужната страна над споредниот влез има и ктиторски натпис за фасадата на храмот. Камбанаријата на црквата се издига непосредно пред главниот влез на црквата. Таа е со квадратна основа и на секоја страна има по една монофора над којашто има по една бифора.

## Галерија

Податотека:Црква „Св. Недела“ - Стровија 2.jpg|Тремот на црквата
Податотека:Црква „Св. Недела“ - Стровија 3.jpg|Главниот влез
Податотека:Црква „Св. Недела“ - Стровија 4.jpg|Споредниот влез
Податотека:Црква „Св. Недела“ - Стровија 5.jpg|Апсидата
Податотека:Црква „Св. Недела“ - Стровија 6.jpg|Јужната страна
Податотека:Црква „Св. Недела“ - Стровија 7.jpg|Натпис на јужната страна


## Поврзано
* Строшки манастир
* Црква „Св. Илија“ - Стровија
* Стровија
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Строшки манастир
Категорија:Стровија
Стровија
Иродијада (поема)

**Иродијада** (француски: *Hérodiade*) - поема (драма (трагедија) во стихови) на францускиот поет Стефан Маларме.

## Содржина
Поемата се состои од следниве делови:
* Увертира
* Сцена
* Химната на св. Јован

## Осврт кон делото
Кога почнал да ја пишува поемата „Иродијада“, Маларме доброволно се повлекол во осаменост. Поемата била почната во Турнон, а идејата за оваа трагедија во стихови потекнала од поетот Теодор де Банвил кој во тоа време прочитал неколку песни на Маларме и се воодушевил од нив. Во тоа време, драмите во стихови биле популарни и „Иродијада“ требало да се прикажува во Театр-Франс, но Маларме не успеал да го доврши делото. Работејќи на драмата која постојано ја споменувал во писмата од тој период, Маларме сфатил дека првобитната идеја за драма постепено прераснала во идеја за поема и решил да примени „сосема нова поетика“ која во писмото до неговиот пријател Анри Казалис ја дефинирал на следниов начин: „Да се слика не предметот, туку впечатокот што го произведува тој предмет.“ Но, иако ја напуштил идејата за трагедијата, поемата се одликува со голема трагичност. Главниот лик во поемата, Иродијада (ќерката на кралот Ирод), постојано се наоѓа во состоба на трагична отсутност, а нејзината негувателка е немоќна да ја орасположи. Ородијада нема многу сличности со личноста од Новиот завет, а Маларме од своето дело ги исфрлил сите настани прикажувајќи само еден непостоечки момент. Оттука, наместо да биде историска личност, Иродијада е носителка на естетиката на Маларме - олицетворение на неговата идеја за поезијата. Исто така, Иродијада е израз и на етиката на Маларме, зашто таа претставува обид за свесно толкување на минатото време, да се сфатат наследеното страдање и вината. Тој наследнички проблем, обидот да се затвори кругот во кој првиот би се стопил со последниот продолжил да го опседнува Маларме во текот на целиот живот, а најпотполно објаснување е дадено во прозното дело „Игитур, или Елбеновото лудило“.

Маларме работел на делото „Иродијада“ многу бавно: со години, до крајот на животот, тој нешто допишувал, поправал, бришел и менувал, зашто стиховите барале највисок степен на прибраност со цел секој збор совршено да изразува одреден, речиси незабележлив, драматичен развој. Неочекувано, во јуни 1865 година, во едно писмо, Маларме го известил пријателот Анри Казалис дека ја прекинал работата на „Иродијада“, оставајќи ја за „суровите зими“, зашто чувствувал дека тоа „осаменичко“ дело сосема го исцрпува.

## Наводи

Категорија:Дела на Стефан Маларме
Ахеменидско семејно стебло

Ахеменидското Царство била првата персиска империја, основана во 550 година п.н.е. од Кир Велики . Оваа статија го содржи семејното стебло на Ахеменидите.

## Семејно стебло

## Поврзано

## Белешки

:*****: Unconfirmed rulers, due to the Behistun Inscription.

## Наводи

*
Образование за човекови права

**Образованието за човекови права** се дефинира како процес на учење што ги гради потребните знаења, вредности и владеење на човековите права од кои целта е да се развие прифатлива култура за човекови права на повисоко ниво. Овој вид на учење ги учи учениците да ги испитаат нивните искуства од гледна точка на човековите права, овозможувајќи им да ги интегрираат овие концепти во нивните вредности и донесување одлуки.  Според Амнести Интернешнл, образованието за човекови права е начин да се оспособат луѓето за да можат да создадат вештини и однесување кои би промовирале достоинство и еднаквост во рамките на заедницата, општеството и целиот свет.  

## Недискриминација
*Националната* иницијатива за *економија и социјални права ја* истакнала важноста на недискриминацијата во образованието за човекови права. Владите мора да согледаат дека мора да се применува без пристрасност за раса, пол, боја, религија, јазик, национално или социјално потекло, политичко или лично мислење, раѓање или кој било статус. Сите ученици, родители и заедници имаат право да учествуваат во одлуките што влијаат на нивните соодветни училишта и правото на образование.  

## Образование и обука за човекови права
OHCHR го промовира образованието за човековите права преку поддршка на национални и локални иницијативи за HRE во рамките на своите програми за *техничка соработка*  и преку ACT проектот кој ги субвенционира основните проекти.  Проектот АКТ или *Заедничка помош на заедниците* е соработка помеѓу OHCHR и Програмата за развој на Обединетите нации (УНДП)  да се направат грантови достапни за граѓанските организации за спроведување активности за човекови права во локалните заедници. 

OHCHR, исто така, развива материјали за обука за човекови права и алатки за ресурси, како што се базата на податоци за образование и обука на човековите права,  Колекцијата на ресурси за образование и обука за човекови права,  и веб-селекцијата за Универзалната декларација за човекови права .  Конечно, се грижи за координација на Светската програма за образование за човековите права. 

## Наводи
Категорија:Меѓународно право
Категорија:Човекови права
Џон Питерс Хамфри

**Џон Питерс Хемфри**, ОЦ (30 април 1905 година &ndash; 14 март 1995 година) бил канадски правен научник, правник и застапник за човекови права. Тој е најпознат како автор на првиот нацрт на Универзалната декларација за човекови права .

## Детство, образование и академска кариера
Хемфри е роден од Френк Хемфри и Нели Петар на 30 април 1905 година во Хемптон, Њу Бранзвик. Неговото детство ја допрело трагедијата бидејќи ги изгубил и родителите од рак и исто така го загубил едниот од рацете во несреќа додека играл со оган. Хемфри престојувал во интернат, каде претрпел задевање од други студенти; се тврди дека ова било влијателно во градењето на неговиот лик и сочувство.

## Наводи

Категорија:Борци за човекови права
Категорија:Офицери на Редот на Канада
Категорија:Починати во 1995 година
Категорија:Родени во 1905 година
Категорија:Апсолвенти на универзитетот „МекГил“
Рене Касен

**Рене Касен** (, 5 октомври 1887 - 20 февруари 1976) — француски правник, познат како соавтор на Универзалната декларација за човековите права. Тој е добитник на Нобеловата награда за мир.

## Животопис
Касен е роден во 1887 година во гратчето Бајон во Баскија, Франција. Неговиот татко бил еврејски трговец. Рене служел како војник во Првата светска војна. Во периодот од 1924 до 1938 година бил француски делегат во Друштвото на народите. Рене триесеттина години бил претседател на Светскиот еврејски сојуз (), заснован во Париз.

За време на Втората светска војна Касен работел за владата во егзил Слободна Франција, а од 1944 до 1959 година бил и член на францускиот Државен совет. По завршувањето на војната Касен бил вклучен во Обединетите нации за да помогне во создавањето на Универзалната декларација за човековите права (УДЧП). Тој целосно го изработил првиот нацрт на текстот, создавајќи структура на документот и вметнувајќи преамбула и принципи.

Во 1968 година бил награден со Нобеловата награда за мир за неговите заслуги за човековите права.

## Наводи

Категорија:Борци за човекови права
Категорија:Родени во 1887 година
Категорија:Починати во 1976 година
Категорија:Француски Евреи
Категорија:Добитници на Нобеловата награда за мир
Категорија:Француски нобеловци
Категорија:Еврејски нобеловци
Категорија:Академици на САНУ
Категорија:Луѓе од Бајона
Категорија:Починати во Париз
Категорија:Странски членови на Српската академија на науките и уметностите
Категорија:Носители на Големиот крст на Легијата на честа
Категорија:Погребани на гробиштата „Монпарнас“
Ернан Санта Крус

мини|Ернан Санта Крус во 1966 година.
**Ернан Санта Крус** (1906-1999) бил чилеански делегат на Обединетите нации, судија, адвокат и еден од првичните изработувачи на Универзалната декларација за човекови права .

Првично како предавач по кривична и воена постапка пред неговото назначување за судија во Врховниот воен суд на Чиле, улогата на Круз во Обединетите нации, како делегат на Третиот комитет и Комисијата за човекови права, била формативна.

Според Сузан Волц, иако Круз „не држел одговорна позиција... неговите политички и суштински придонеси биле такви“ што неговиот соработник, Џон Питерс Хамфри и авторот Јоханес Морсинк, подоцна ја издвоиле важната улога што ја одиграл во обликувањето на преминот на Декларацијата да биде понастрана од филозофијата на Просветителството од осумнаесеттиот век, за да биде кон социоекономски права.

Според Обединетите нации, покрај својата работа на декларацијата, Круз бил активно вклучен во формирањето на Економската комисија на Обединетите нации за Латинска Америка и Карибите.

## Наводи

Категорија:Борци за човекови права
Категорија:Починати во 1999 година
Категорија:Родени во 1906 година
Категорија:Дипломати
Категорија:Судии
Категорија:Обединети нации
Чарлс Малик

[мини|275x275пкс| Чарлс Малик и [Даг Хамаршелд|Даг Хамарскјилд, во 1958 година ]]
**Чарлс Хабиб Малик** (понекогаш напишан *Чарлс Хабиб Малек;*  1906 година - 28 декември 1987 година;     ) бил либански академски, дипломат и филозоф. Тој служел како либански претставник во Обединетите нации, претседател на Комисијата за човекови права и Генералното собрание на Обединетите нации, член на либанскиот кабинет, национален министер за образование и уметност, министер за надворешни работи и емиграција, како и за теологија. Тој бил одговорен за изготвување и усвојување на Универзалната декларација за човекови права од 1948 година.

## Наводи

Категорија:Борци за човекови права
Категорија:Починати во 1987 година
Категорија:Родени во 1906 година
Категорија:Апсолвенти на Харвард
Категорија:Православни теолози
Категорија:Министри за образование
Категорија:Претседатели на Генералното собрание на Обединетите нации
Категорија:Членови на Американското филозофско друштво
Александар Богомолов (дипломат)

**Александар Ефремович Богомолов** (1900 - 1969, Москва ) бил советски дипломат и амбасадор во неколку земји, вклучувајќи ги Франција и Италија.

## Живот
Во 1930-тите, Богомолов бил вонреден професор, раководител на катедрата за дијалектички и историски материјализам на Московскиот државен универзитет.

Од септември 1941 до 30 ноември 1943 година бил амбасадор во сојузничките влади во егзил. Од 1944 до 1950 година бил амбасадор во Франција . Од 1952 до 1954 година, тој бил амбасадор на СССР во Чехословачка, а во 1957 година бил поставен за амбасадор во Италија.

Богомолов бил член на делегациите на меѓународните конференции во Техеран, Јалта, и Потсдам  . Тој исто така бил член на комитетот за подготвка на нацрт  Универзална декларација за човековите права .

## Наводи

Категорија:Советски дипломати
Категорија:Носители на Орденот на Ленин
Категорија:Родени во 1900 година
Категорија:Починати во 1969 година
Категорија:Погребани на Новодевичките гробишта
Категорија:Починати во Москва
Категорија:Носители на Орденот на Татковинската војна од I степен
Ханса Мехта

**Ханса Мехта** (родена на  - починала на  година) — индиска реформаторка, социјална активистка, едукаторка, активистка за независност, феминистка и писателка.

## Ран живот

Ханса Мехта е родена во семејство Нагар Брамин, на 3 јули 1897 година, како ќерка на Манубаj Мехта, шеф на државата Барода и внука на Нандсанкар Мехта, автор на првиот гуџаратиск роман Каран Гхело.

Дипломирала Филозофија во 1918 година. Студирала новинарство и социологија во Англија. Во 1918 година, таа се запознала со Сароџини Наиду, а подоцна и со Махатма Ганди во 1922 година.

Била во брак со Џиврај Нарајан Мехта, еминентен лекар и администратор.

## Кариера

Ханса Мехта организирала бојкот на продавниците што продаваат облека и алкохол во странство и учествувала во други активности на движењето за слобода, во согласност со советите на Махатма Ганди. Британците дури и ја уапсиле ја испратиле во затвор во 1932 година заедно со нејзиниот сопруг. Подоцна била избрана за претседател на законодавниот совет на Бомбај.

По независноста, таа била една од 15-те жени кои биле дел од конститутивното собрание и го изработила Индискиот устав. Таа била член на Советодавниот одбор и Поткомитетот за основни права. Таа се борела за еднаквост и правда за жените во Индија.

Во 1926 година била избрана во Училишниот одбор на Бомбај и станала претседател на Конференцијата за жени на домородците од 1945-1946 година. Во својот говор за преземање на функцијата, таа предложила Повелбата за правата на жените. Од 1945 до 1960 година, таа имала различни позиции во Индија, вклучувајќи ги и Потпретседател на Женскиот универзитет, член на Централниот одбор на образованието во Индија, Претседател на Управниот одбор на Интер-универзитет во Индија и заменик-канцелар на Универзитетот од Барода.

Била дел од индиската делегација во Комисијата за човекови права на Обединетите нации од 1947 до 1948 година, и одговорна за изменување и дополнување на текстот на Универзалната декларација за човекови права, заменувајќи ги „сите мажи се создадени еднакви“ со „сите човечки суштества“ нагласувајќи ја потребата за родова еднаквост.

## Наводи

Категорија:Борци за човекови права
Категорија:Дејци
Категорија:Феминистки
Категорија:Индиски писатели
Категорија:Починати во 1995 година
Раби Аблак

**Раби Аблак**, познат како **Раби ел-Аблак** — марокански новинар и еден од притворените на „Движењето Хирак Риф“, познат по вмешаноста во повеќе штрајкови со глад во знак на протест поради неговите нехумани услови на притвор и нехуман третман.

Некои од неговите штрајкови со глад траеле повеќе од 40 дена; како резултат, неколкупати бил однесен во болница на лекување. Вкупното времетраење на неговите штрајкови со глад надминале 284 дена.

## Кариера

Тој бил дописник за електронскиот весник *Бадил*, основан од притворениот новинар Хамид ел-Махдауи, во градот ел-Хоџеима, каде учествувал во движењето „*Popular Rif* “, придружувано од голем број на личности, како што е Насер Зафзафи.

Раби бил уапсен на 28 мај 2017 година, во градот Ал Хоџешема. Според Амнести Интернешнл, тој тврдел дека бил малтретиран откако бил уапсен. Тој бил осуден на пет години затвор. На 6 септември 2019 година, тој започнал нов штрајк со глад .

## Наводи

Категорија:Борци за човекови права
Категорија:Марокански новинари
Тамара Котевска

**Тамара Котевска** (родена на  година во ) — македонска режисерка, најпозната по својот документарен филм „*[[Медена земја]]*“ од 2019 година.

## Животопис

Котевска е родена во Прилеп. Таа добила стипендија за едногодишен престој во 3-та година од средното образование во Тенеси, Соединетите Држави. Таа дипломирала на Факултетот за драмски уметности при Универзитетот „Св. Кирил и Методиј“ во Скопје, со нагласок во документарниот филм.

## Кариера

Заедно со Љубомир Стефанов, Котевска поминала три години снимајќи го документарниот филм за дивиот женски пчелар Хатиџе. Филмот првично требало да биде краток документарен филм за областа на реката Брегалница, кога наишле на еден пчелар. Котевска и Стефанов претходно работеле заедно на друг документарен филм, „*Езеро од јаболка*“ (2017)
. Медена земја освоил три награди на филмскиот фестивал „Санденс“ во 2019 година и добил две номинации на 92-то издание на Оскар: *Најдобар документарен филм* и *Најдобар странски филм*. Тоа е втор македонски филм што добил номинација за Оскар по „*[[Пред дождот]]*“ (1994).

Трет долгометражен документарен филм на Котеска, филмот „*[[Приказната за Силјан]]*“ ја добил „Наградата на Музата“ на Венецијанскиот филмски фестивал во 2025 година. Филмот бил дел од службената секција „Надвор од конкуренција“, и во конкуренција од 20 дела бил прогласен за највдахнувачки филм на фестивалот. Филмот бил вдахнат од македонскиот фолклор и ја следи приказната за земјоделец кој пронаоѓа повреден бел штрк.

## Наводи

## Надворешни врски
*

Категорија:Живи луѓе
Категорија:Македонски документарни кинематографи
Категорија:Македонски филмски режисери
Категорија:Македонски продуценти
Категорија:Апсолвенти на Факултетот за драмски уметности - Скопје
Попладнето на еден Фаун

**„Попладнето на еден Фаун“** (француски: *L'après-midi d'un faune*) — поема (драма во стихови) на францускиот поет Стефан Маларме, објавена во 1876 година.

## Содржина

## Осврт кон делото
Маларме почнал да го пишува „Попладнето на еден Фаун“ откако во јуни 1865 година неочекувано ја прекинал исцрпувачката работа на поемата „Иродијада“. Притоа, во „Поладнето на еден Фаун“ тој тргнал по спротивен пат споредено со „Иродијада“: почнал да работи на поема која содржела „мноу возвишена и убава“ идеја која по секоја цена морала да биде и сценска. Но, иако било наменето за прикажување во театарот и ги воодушевило поетот Теодор де Банвил и глумецот Коклен, делото никогаш не било изведнео пред публиката поради непостоење на „неопходното дејствие“. За разлика од „Иродијада“, „Попладнето на еден Фаун“ претставува духовно олеснување и препуштање на природните и телесните задоволства; тоа е сончева пасторала во која Маларме пронашол оддишка за своите мажествени заноси. Во книжевен поглед, оваа поема ја открива неговата сродност со барокната уметност, но истовремено таа го наговестува и делото на Пол Валери. Маларме работел на поемата многу долго и со години нешто поправал, бришел, допишувал и менувал. Во 1874 година, Маларме му го понудил делото на уредникот на книжевното списание „Современ Парнас“, но поемата била одбиена. Најпосле, делото било објавено во 1876 година, во луксузно издание со цртежи на Едуар Мане. Подоцна, откако врз основа на ова дело, Клод Дебиси ја компонирал својата фантазија за флејта и оркестар и по кореографската обработка на Нижински, делото се стекнало со голема популарност.

## Наводи

Категорија:Дела на Стефан Маларме
Категорија:Книги од 1876 година
Хомоцистеин

**Хомоцистеин** е непротеиногена α-аминокиселина. Претставува хомолог на аминокиселината цистеин, по која се разликува по еден дополнителен метиленски мост (-CH2-). Во организмот се синтетизира од метионин со отстранување на неговата терминална Cε метилна група.

Високо ниво на хомоцистеин во крвта (хиперхомоцистеинемија) ги прави ендотелните клетки склони кон повреда, што доведува до воспаление во крвните садови, што пак за возврат може да доведе до атерогенеза, која може да резултира со исхемична повреда. Оттука, хиперхомоцистеинемијата може да биде ризичен фактор за појава на коронарна артериска болест. Коронарна артериска болест се јавува кога атеросклероичен плак го блокира крвниот проток во коронарните артерии, кои го снабдуваат срцето со оксигенирана крв.

## Наводи

Категорија:Аминокиселини
Категорија:Тиоли
Фредерик Паси

**Фредерик Паси** (), (роден во , на  - починат во , на  – француски хуманист, економист и заговорник на меѓународна арбитража. Заедно со Анри Динан бил првиот добитник на Нобеловата награда за мир во 1901 година. Откако работел како ревизор во францускиот Државен совет (1846-1849), се посветил на пишување, предавање и организирање хуманитарни акции. Бил заговорник на разни економски реформи како во Франција, така и во целиот свет. Ѝ припаѓал на традицијата на либералната традиција на англиските економисти Ричард Кобден и Џон Брајт од 19 век кои и лично ги познавал.

## Творештво
* Mélanges économiques (1857)
* De la Propriété Intellectuelle (1859)
* De l'Enseignement obligatoire (1859)
* Leçons d'économie politique (1860–61)
* La Démocratie et l'Instruction (1864)
* La Guerre et la Paix (1867)
* L'Histoire du Travail (1873)
* Malthus et sa Doctrine (1868)
* La Solidarité du Travail et du Capital (1875)
* L'Histoire et les sciences morales et politiques (1879)
* Le Petit Poucet du 19ième Siècle: George Stephenson (1881)
* Historique du mouvement de la paix (1905)

## Наводи

## Надворешни врски

Категорија:Добитници на Нобеловата награда за мир
Категорија:Борци за човекови права
Категорија:Заповедници на Легијата на честа
Категорија:Француски нобеловци
Категорија:Погребани на гробиштата „Пер Лашез“
Категорија:Починати во 1912 година
Гостирашки манастир

**Гостирашки манастир** — манастир во средишниот дел на Македонија, на западните падини на планината Бабуна, во близина на селото Гостиражни.

## Градби
Во склоп на манастирот влегуваат една црква, конак и чешма, а неколку објекти се во изградба.

### Црква „Света Петка“

Црквата има правоаголна основа со цилиндрична лимена купола и полукружна апсида на источната страна. Внатрешноста на црквата е живописана, а иконостасот е богат со икони во различна големина.

## Галерија

Податотека:Црква „Св. Петка“ - Гостиражни 7.jpg|Манастирската црква
Податотека:Гостирашки манастир 2.jpg|Чешмата
Податотека:Гостирашки манастир 3.jpg|Објект во изградба


## Наводи

## Надворешни врски


Категорија:Гостиражни
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Црква „Св. Петка“ - Гостиражни

**Света Петка** – манастирска црква на Гостирашкиот манастир.

## Архитектура
Градбата на црквата има правоаголна основа со цилиндричка лимена купола и полукружна апсида на источната страна. Главниот влез на црквата се наоѓа на западната страна, а над него има полукружна ниша со вметната икона на којашто е прикажана Света Петка. Црквата има и спореден влез кој се наоѓа на јужната страна и води до олтарскиот простор. Објектот во целост е обоен во бела боја и е покриен со кров од ќерамиди. Внатрешноста на црквата е живописана, а иконостасот е богат со икони во различна големина.

Камбанаријата на црквата се наоѓа непосредно од левата страна на влезната порта од дворот на манастирот. Таа има квадратна основа и се состои од два дела. Долниот дел е изграден од тули, додека горниот дел е отворен од сите четири страни.

## Галерија

Податотека:Црква „Св. Петка“ - Гостиражни 3.jpg|Главниот влез на црквата
Податотека:Црква „Св. Петка“ - Гостиражни 7.jpg|Јужната страна со споредниот влез
Податотека:Црква „Св. Петка“ - Гостиражни 8.jpg|Апсидата
Податотека:Црква „Св. Петка“ - Гостиражни 9.jpg|Куполата
Податотека:Црква „Св. Петка“ - Гостиражни 4.jpg|Внатрешноста на црквата
Податотека:Црква „Св. Петка“ - Гостиражни 5.jpg|Фреска на Исус Христос
Податотека:Црква „Св. Петка“ - Гостиражни 6.jpg|Фреска на Свети Илија
Податотека:Црква „Св. Петка“ - Гостиражни.jpg|Камбанаријата


## Поврзано
* Гостирашки манастир
* Црква „Св. Атанасиј“ - Гостиражни
* Гостиражни
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Гостирашки манастир
Категорија:Гостиражни
Гостиражни
Црква „Св. Атанасиј“ - Гостиражни

**Свети Атанасиј** – главна селска црква во селото Гостиражни. Сместена е во источниот дел од селото.

## Архитектура
Градбата на црквата има правоаголна основа со мала полукружна апсида на источната страна. Кон западната страна е доградена припрата чија влезна врата се наоѓа на северната страна. Храмот е изграден од варовник и е покриен со кров од ќерамиди.

Дворот на црквата е ограден со камена ограда и во него се сместени камбанаријата и христијанските селски гробишта. Камбанаријата е со квадратна основа и се издига над влезната порта од дворот на црквата. Нејзиниот горен дел, сместен над влезната порта од дворот, е ограден.

## Галерија

Податотека:Црква „Св. Атанасиј“ - Гостиражни 4.jpg|Влезот на помошниот објект
Податотека:Црква „Св. Атанасиј“ - Гостиражни 2.jpg|Апсидата
Податотека:Црква „Св. Атанасиј“ - Гостиражни.jpg|Влезната порта со камбанаријата
Податотека:Гробишта во Гостиражни.jpg|Христијанските селски гробишта


## Поврзано
* Гостирашки манастир
* Црква „Св. Петка“ - Гостиражни
* Стровија
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Гостиражни
Гостиражни